Það voru þau Margrét Hallgrímsdóttir þjóðminjavörður , Mette Skougaard , stjórnandi Þjóðminjasafns Danmerkur , og Jón Atli Benediktsson , rektor Háskóla Íslands , sem undirrituðu samstarfssamning um verkefnið sem hefur það að markmiði að varpa frekara ljósi á aldalangt samband Íslendinga og Dana og sameiginlega sögu þjóðanna . Katarzyna er að ljúka doktorsprófi frá Kaupmannahafnarháskóla og hefur rannsakað sýn lærðra manna frá miðri sautjándu öld til þjóðernisrómantíkurinnar á 19. öld á norræna fornöld . Gert er ráð fyrir að þau Dale og Katazyna muni eiga gott samstarf í rannsóknum sínum . Samstarfssamningurinn milli þjóðminjasafnanna tveggja og Stofnunar Vigdísar Finnbogadóttur nær líka til sýningarstarfs og ráðstefnuhalds þar sem áherslan er á að fræða og stuðla að auknum skilningi beggja þjóða á sögu hvorrar annarrar . Sem fyrr segir afhenti Margrét Danadrottning styrkina á hátíðarviðburði í Veröld – húsi Vigdísar á fullveldisdaginn 1. desember en við athöfnina var einnig kynnt máltæknistofnunin Almannarómur og Háskólakórinn söng nokkur lög .